Franck Semou

Franck Semou (født 25. august 1992 i København) er en dansk fotballspiller som for øyeblikket er kontraktløs. Semou har tidligere spilt for blant andre Hvidovre IF, Brøndby IF, Brumunddal Fotball og Hamarkameratene.

Den 30. november 2016 ble han overfalt utenfor Briskeby gressbane, og slått i hodet med en hammer.HamKam-spiller overfalt etter trening. VG To dansker, et av dem medlem av Hells Angels, har senere blitt dømt for overfallet i tingretten.Trond Svendsen (15. juni 2017): Dømt for overfallet på Semou . Hamar Arbeiderblad

 Klubbkarriere 
Semou begynte sin klubbkarriere hos Kjøbenhavns Boldklub (KB) i 2003 før han sommeren 2006 dro videre til Akademisk Boldklub (AB). I desember 2007 skrev han under på en kontrakt med Hvidovre IF, hvor han fikk sin debut på førstelaget i en 1.divisjonskamp mot Viborg FF i oktober 2008. Etter to sesonger med Hvidovre IF meldte han overgang til Brøndby IF i august 2010. Etter én sesong med ungdomsfotball ble han hentet opp til førstelaget, hvor han fikk sin debut i Superligaen hjemme mot AC Horsens den 31. juli 2011 (1–4) da han kom inn som innbytter for Mike Jensen.Soccerway.com – Matches 2011, Superligaen, Brøndby vs. Horsens  1-4  (Besøkt 10. februar 2016) I den påfølgende sesongen spilte han flere kamper på sentral midtbane sammen med Jensen.Bold.dk – Semou glad for Mike J-samarbejde (Publisert 31. juli 2012, besøkt 10. februar 2016)

Etter å ha blitt langtidsskadet i februar 2013 ble Semou i januar 2014 lånt ut til AB ut våren, hvor han spilte åtte seriekamper i 1. divisjon.Bold.dk – Semou smutter til AB (Publisert 31. januar 2014, besøkt 10. februar 2016) Sommeren 2014 ble kontrakten mellom Brøndby og Semou opphevet.Brøndby.com – Kontrakten ophæves med Franck Semou (Publisert 16. juli 2014, besøkt 10. februar 2016) Like etter ble Semou enig om en overgang til Svebølle B&I, som da spilte i dansk andredivisjon (nivå tre).SBI-fodbold.dk – Svebølle henter Franck Semou i Brøndby  (Av Leif Graversen. Publisert 14. juli 2014, besøkt 10. februar 2016)

I januar 2015 meldte Semou overgang til Norge og den norske klubben Brumunddal Fotball, som da spilte i Oddsenligaen (nivå tre).Bold.dk – Semou skifter til Norge (Publisert 21. januar 2015, besøkt 10. februar 2016)H-A.no – Ny spennende spiller klar for Dala  (Av Rune Steen Hansen. Publisert 21. januar 2015, besøkt 10. februar 2016) Semou og lagkameraten Saihou Jagne markerte seg for Brumunddal i 2015-sesongen, hvor de stod for halvparten av alle lagets mål, noe som gjorde at de begge ble hentet av Hamarkameratene like før sesongslutt.H-A.no – Ønsker å fokusere mer på fotballen  (Av Bendik Eriksen. Publisert 16. oktober 2015, besøkt 10. februar 2016)

 Landslagskarriere 
Semou har spilt over 20 aldersbestemte landskamper for Danmark siden han debuterte for Danmark U17 i 2007 og frem til hans siste kamp for Danmark U20 i 2012.DBU.dk – Spillerprofil hos Dansk Boldspil-Union. (Besøkt 10. februar 2016)

 Referanser 

 Eksterne lenker 

 Spillerprofil hos Fotball.no
 Spillerprofil hos Danskfodbold.com
 Spillerprofil hos Soccerbase.com

Kategori:Danske fotballspillere
Kategori:Fotballspillere for Hvidovre IF
Kategori:Fotballspillere for Brøndby IF
Kategori:Fotballspillere for Akademisk Boldklub Gladsaxe
Kategori:Fotballspillere for Brumunddal Fotball
Kategori:Fotballspillere for HamKam
Kategori:Danske fotballspillere i Norge
Kategori:Personer fra København